Ministrul Justiției a declarat, luni dimineață, că amistia și grațierea reprezintă, la acest moment, ultima soluție de îndreptare a unor abuzuri, deoarece există și alte metode legislative care pot fi adoptate.

„Dacă există alte soluții legislative, evident, de îndreptare a abuzurilor comise, evident și normal s-a exprimat acordul cu respectivele soluții. Dacă nu, s-a agreat ideea ca amnistia, grațierea să fie ultima soluție de îndreptare a respectivelor abuzuri. Ne aflăm în acest stadiu”, a spus Tudorel Toader.

Președintele PSD, Liviu Dragnea, a spus, duminică, la CN PSD, că nu știe când sau cum dar PSD – ALDE are obligația să dea un OUG pe amnistie și grațiere pentru a fi reparate toate nedreptățile care s-au făcut în Justiție.

”Dacă cineva găsește alte instrumente, alte măsuri legislative, orice alt tip de acțiune care să rezolve în totalitate, să repare toate nedreptățile care s-au întâmplat în România și care se întâmplă în continuare, toate abuzurile din justiție, altele decât grațierea și amnistia, va avea tot sprijinul partidului și al meu personal. Dacă nu, nu mai ezitați. Nu știu când, nu știu cum, dar PSD, PSD-ALDE are și această obligație, să repare nedreptățile. Ca să nu-și mai taie venele cei din presa cu epoleți și toți ăai pklătiți de Sorosică pri n Bitcoins, ați văzut că toate lucrurile ies la iveală, domnule, inventați ceva, găsiți o decizie CCR, o virgulă într-o decizie a CCR să spuneți – aceste două acte normative, trei, cinci acte normative nu sunt aplicabile lui Liviu Dragnea și închidem subiectul. Ieșiți toți din această capcană în care ei personalizează toate aceste intenții ca și sunt sunt date pentru mine”, a explicat liderul PSD.

Tudorel Toader a mai a spus, luni dimineață, că în cazul în care va fi solicitat, va analiza textul plângerii pentru înaltă trădare împotriva lui Klaus Iohannis, întrucât autorii conținutului vor fi doar cei cărora Liviu Dragnea le-a cerut, Mircea Drăghici și Florin Iordache.

„Dânșii dacă vor fi – dânșii vor fi autorii sesizării în conținut și în formă, eventual dacă mă întreabă, îmi voi spune părerea la momentul respectiv. Fiți de acord că nu pot să îmi spun părerea pe un document pe care nu l-am văzut”, a precizat ministrul.